Komission asetus (EY) n:o 2071/97, annettu 23 päivänä lokakuuta 1997, yhtenäisestä vähennyskertoimesta kullekin A- ja B-luokan toimijalle vuoden 1998 tariffikiintiöstä myönnettävän väliaikaisen banaanimäärän määrittämiseksi (ETA:n kannalta merkityksellinen teksti)



Virallinen lehti nro L 291 , 24/10/1997 s. 0001 - 0002



KOMISSION ASETUS (EY) N:o 2071/97, annettu 23 päivänä lokakuuta 1997, yhtenäisestä vähennyskertoimesta kullekin A- ja B-luokan toimijalle vuoden 1998 tariffikiintiöstä myönnettävän väliaikaisen banaanimäärän määrittämiseksi (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että banaanien tuontia yhteisöön koskevan järjestelmän soveltamista koskevista yksityiskohtaisista säännöistä 10 päivänä kesäkuuta 1993 annetun komission asetuksen (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 1409/96 (4), 6 artiklan mukaisesti komissio vahvistaa tarvittaessa vuotuisen tariffikiintiön määrän ja saman asetuksen 3 artiklan ja sitä seuraavien artikloiden mukaisesti määriteltyjen toimijoiden viitemäärien yhteismäärän perusteella kullekin toimijaluokalle yhtenäisen vähennyskertoimen, jota sovelletaan kunkin toimijan viitemäärään tälle kyseiselle vuodelle myönnettävän määrän vahvistamiseksi, komissio esitti 4 päivänä huhtikuuta 1995 neuvostolle ehdotuksen asetukseksi asetuksen (ETY) N:o 404/93 mukauttamisesta yhteisöön tuotavien banaanien vuotuisen tariffikiintiön määrän osalta Itävallan, Suomen ja Ruotsin liittymisen vuoksi; komission ponnisteluista huolimatta neuvosto ei ole kuitenkaan toistaiseksi tehnyt päätöstä tariffikiintiön lisäämisestä edellä mainitun ehdotuksen perusteella, vaikuttamatta neuvoston myöhemmin päättämiin toimenpiteisiin olisi väliaikaisesti vahvistettava A- ja B-luokan toimijoiden viitemäärät vuodeksi 1998, jotta voidaan antaa tuontitodistukset saman vuoden ensimmäisten vuosineljännesten osalta; tämän vuoksi on ilmeisesti aiheellista vahvistaa kullekin toimijaluokalle asetuksen (ETY) N:o 1442/93 6 artiklassa tarkoitettu vähennyskerroin 2 200 000 tonnin suuruisen tariffikiintiön ja asetuksen (ETY) N:o 404/93 19 artiklan 1 kohdassa säädetyn jakamisen perusteella, näin laskettujen viitemäärien yhteismääräksi saadaan A-luokan toimijoiden osalta 2 054 729 tonnia ja B-luokan toimijoiden osalta 1 436 455 tonnia, jäsenvaltioiden asetuksen (ETY) N:o 1442/93 5 artiklan 3 kohdan mukaisesti toimittamat rekisteröityjen toimijoiden viitemäärien yhteismäärää sekä kunkin toiminnon osalta kaupan pidettyjen banaanien yhteismäärää koskevat tiedot paljastavat, että samaan toimintoon liittyviä määriä on laskettu kahteen kertaan eri toimijoiden hyväksi useissa jäsenvaltioissa, ottaen huomioon kahteen kertaan lasketut määrät edellä mainittujen tietojen huomioon ottaminen sellaisina kuin tietyt jäsenvaltiot ne ovat toimittaneet johtaisi liian suuren ja tietyille toimijaluokille vahingollisen vähennyskertoimen määrittämiseen; tiettyjen toimijoiden kannalta vahingollisen ja erittäin vaikeasti korjattavissa olevan kohtelun vääristymisen välttämiseksi on tarpeen määrittää viitemäärät jäsenvaltioiden toimittamien tietojen perusteella sen jälkeen, kun niistä on vähennetty komission arvioimat kahteen kertaan lasketut määrät, olisi säädettävä tämän asetuksen säännösten soveltamisesta välittömästi, jotta toimijat voisivat hyödyntää näitä säännöksiä mahdollisimman nopeasti, ja banaanin hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetuksen (ETY) N:o 404/93 18 ja 19 artiklan tariffikiintiöstä kullekin A- ja B-luokan toimijalle myönnettävä väliaikainen määrä 1 päivän tammikuuta ja 31 päivän joulukuuta 1998 väliseksi ajaksi saadaan soveltamalla asetuksen (ETY) N:o 1442/93 5 artiklan mukaisesti määritettyyn toimijan viitemäärään yhtenäistä vähennyskerrointa seuraavasti: - A-luokan toimijat: 0,712016 - B-luokan toimijat: 0,459465. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämän asetuksen säännökset eivät kuitenkaan rajoita myöhemmistä tarkistuksista aiheutuvien mukautusten tai neuvoston myöhemmin tekemien päätösten seurauksena vahvistettavien toimenpiteiden soveltamista. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 1997. Komission puolesta Franz FISCHLER Komission jäsen (1) EYVL L 47, 25.2.1993, s. 1 (2) EYVL L 349, 31.12.1994, s. 105 (3) EYVL L 142, 12.6.1993, s. 6 (4) EYVL L 181, 20.7.1996, s. 13